安，土地割裂。”公曰：“某亦恐诸将人人异图。”公又曰：“今范阳无事，青郓无事，泽潞无事，沧景无事，天将以镇冀观主上政令，试我公制作。今若忠信不动，可以息词。”于是庭陈将卒，承宗坚卧，一切以公止遏。忠信宣传告毕，刃不得下，公之力也。制使归，具述公之方略，唐宪宗曰：“我与宪官信不虚也。”寻有诏赦承宗，公独授侍御史，依前军职入奏，婚故御史中丞忻王傅豆卢公讳靖女。夫人曾祖光祚，皇丹、延二州刺史。祖雄，皇司农卿，赠左散骑常侍。太夫人裴氏，即夫人外老姨也。公既丁外艰，成德军众请墨缞从事。公恳请葬毕，赢形泣血，行路哀之。